Apelacia Kortumo (Francio)

En Francio, la Apelacia Kortumo ( "cour d'appel") de la privatjuĝa ordo estas tribunalo, kiu decidas, laŭprincipe, pri ĉiuj apelacioj faritaj kontraŭ la justicaj decidoj de plej multaj tribunaloj, kiuj estas hierarkie sub ĝi, alinomitaj « de la 1-a rango » (same civilaj kiel punaj) en ĝia kampo.

Ĝi juĝas ankaŭ la apelacioj faritaj kontraŭ la decidoj de la enketaj juĝistoj. Tiukaze, la Apelacia Kortumo kunsidas laŭ strukturo nomita enketa ĉambro.

Estas nun 36 Apelaciaj Kortumoj sur la franca teritorio, el kiuj ses transmaraj, kaj unu supera Apelacia Tribunalo en Sankta-Piero kaj Mikelono.

En la ĉeflando, ĉiu kortumo kompetentas sur pluraj departementoj aŭ teritorioj (du ĝis kvar, ĝenerale).
Ili ofte situas en la samaj urboj kiel la malnovaj Parlamentoj, tribunaloj de la Malnova Reĝimo.

 Historio 
Tiuj tribunaloj estis kreitaj kun la nomo tribunal d'appel ( "apelacia tribunalo") per la leĝo de la 27-a de ventozo jaro 8-a (la 18-an de marto 1800), kiu ĉesigis la sistemon de « appel circulaire », kiu estis starigita en 1790Roger Perrot, Institutions judiciaires, 13-a eld., Parizo, Montchestien, 2008 , n° 14..

 Organizado 
Ĉiu Apelacia Kortumo estas prezidata de ĉefprezidanto, kiu estas ankaŭ nomita « kortumestro ». La aliaj sidaj magistratoj aŭ juĝistoj estas la ĉambraj prezidantoj kaj la konsilantoj, nomoj, kiuj memorigas pri la parlamentoj de la Malnova ReĝimoR. Perrot, n° 169.. Povas esti nomumitaj al Apelacia Kortumo ankaŭ vicprezidantoj kaj juĝistoj ĉe la ĉefprezidanto kaj kiu povas ofici aŭ en la Apelacia Kortumo aŭ en iu ajn tribunalo sur ĝia kampo.

 Listo kaj kampo de la Apelaciaj Kortumoj 
 Nuna organizado 
 Agen : Gers, Lot kaj Lot-et-Garonne.
 Aix-en-Provence : Alpes-de-Haute-Provence, Alpes-Maritimes, Bouches-du-Rhône kaj Var.
 Amiens : Aisne, Oise, kaj Somme.
 Angers : Maine-et-Loire, Mayenne kaj Sarthe.
 Basse-Terre : Gvadelupo.
 Bastia : Corse-du-Sud kaj Haute-Corse.
 Besançon : Doubs, Jura, Haute-Saône kaj Territoire de Belfort.
 Bordeaux : Charente, Dordogne kaj Gironde.
 Bourges : Cher, Indre kaj Nièvre.
 Caen : Calvados, Manche kaj Orne.
 Cayenne : Franca Gujano.
 Chambéry : Savoie kaj Haute-Savoie.
 Colmar : Haut-Rhin kaj Bas-Rhin.
 Dijon : Côte-d'Or, Haute-Marne kaj Saône-et-Loire.
 Douai : Nord kaj Pas-de-Calais.
 Fort-de-France : Martiniko.
 Grenoble : Hautes-Alpes, Drôme kaj Isère.
 Limoges : Corrèze, Creuse, kaj Haute-Vienne.
 Lyon : Ain, Loire kaj Rhône.
 Metz : Moselle.
 Montpellier : Aude, Aveyron, Hérault kaj Pyrénées-Orientales.
 Nancy : Meurthe-et-Moselle, Meuse kaj Vosges.
 Nîmes : Ardèche, Gard, Lozère kaj Vaucluse.
 Numeo : Nov-Kaledonio kaj Valiso kaj Futuno.
 Orléans : Indre-et-Loire, Loir-et-Cher kaj Loiret.
 Papeete : Franca Polinezio.
 Parizo : Parizo, Seine-et-Marne, Yonne, Essonne, Seine-Saint-Denis kaj Val-de-Marne.
 Pau : Landes, Pyrénées-Atlantiques kaj Hautes-Pyrénées.
 Poitiers : Charente-Maritime, Deux-Sèvres, Vendée kaj Vienne.
 Reims : Ardennes, Aube, kaj Marne.
 Rennes : Côtes-d'Armor, Finistère, Ille-et-Vilaine, Loire-Atlantique kaj Morbihan.
 Riom : Allier, Cantal, Haute-Loire kaj Puy-de-Dôme.
 Rouen : Eure kaj Seine-Maritime.
 Saint-Denis : Majoto kaj Reunio.
 Tuluzo : Ariège, Haute-Garonne, Tarn kaj Tarn-et-Garonne.
 Versailles : Eure-et-Loir, Hauts-de-Seine, Val-d'Oise kaj Yvelines.

En Sankta-Piero kaj Mikelono, ne estas Apelacia Kortumo, sed Supera Apelacia Tribunalo (La Supera Apelacia Tribunalo de Mamoudzou estis nuligita per la dekreto n° 2011-338 de la 29-a de marto 2011, kaj anstataŭita de ĉambro malligita de la Apelacia Kortumo de Saint-Denis en ReunioDekreto n° 2011-338 de la 29-a de marto 2011 pri modifo de la juĝa organizado en la departemento Majoto).

 Notoj kaj referencoj 

 Vidu ankaŭ 
 Vidu ankaŭ 
 Privatjuĝa ordo (Francio)
 Apelacio en justico (Francio)

 Eksteraj ligiloj 

 La Apelaciaj Kortumoj en la interretejo de la ministerio pri justico
 La reformo de la juĝa mapo en la interretejo de la ministerio pri justico 
 Dekreto n° 2008-145 de la 15-a de februaro 2008 modifanta la sidejon kaj kampo de la instancaj tribunaloj, de la proksimaj tribunaloj kaj de la grandinstancaj tribunaloj
 Dekreto n° 2008-1110 de la 30-a de oktobro 2008 - art. 4 kiu nuligas la dekreton n° 2008-145
 Dekreto n° 2008-146 de la 15-a de februaro 2008 modifanta la sidejon kaj la kampon de la komercaj tribunaloj


Apelacia Kortumo
Apelacia Kortumo
Apelacia Kortumo